|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОСИГУРЯВАНЕ НА ОБЩЕСТВЕНИЯ РЕД НА ТЕРИТОРИЯТА НА ОБЩИНА ПЛОВДИВ** |
| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| 1. | Постъпило е едно предложение в законоустановения срок за допълнение на настоящата наредбата от инж. Борис Янчев, началник отдел „Интеграция и управление на качеството“ при УМБАЛ „Свети Георги“, Пловдив. | Предложението на инж. Борис Янчев касае проблем за въпроса за шума от дворни или домашни кучета и по-точно безразборния кучешки лай по всяко време на денонощието. Инж. Янчев предлага да се допълни Наредбата за осигуряване на обществения ред с глоба и принуда към стопани, които не съумяват да стопанисват кучетата си и допускат денонощен лай, смущаващ и влошаващ съня на хората в жилищните квартали. | Не се приема. | За предложения конкретен вид нарушение /шум от лай на куче/ от инж. Борис Янчев следва да се прилага общата материално-правна разпоредба на чл.4, ал. 1 от НООР, каквато е и практиката при констатиране на подобни нарушения до момента. В настоящото *Предложение за приемане на Наредба за изменение и допълнение на Наредбата за осигуряване на обществения ред /НООР/* е предвидена административно наказателна разпоредба за нарушения от този вид, залегнала в **чл. 4, ал. 1**, която разпоредба е съобразена и със сега действащия Закон за защита от шума в околната среда, а именно: **Чл. 4.** „За осигуряване на условия за спокойствие, труд и отдих на гражданите и за осигуряване на подгранични стойности на шум, както и за спазване изискванията на ЗЗШОС в тихите зони и урбанизираните територии на община Пловдив, се забранява: ***Ал. 1.*** *„Вдигането на шум от домашни дейности и от съседи в жилищните сгради от 14.00 ч. до 16.00 ч. и от 22.00 ч. до 08.00 ч., а във вечери, предхождащи почивни дни от 23,00 до 10,00 ч.* …Съответно санкционната норма за нарушения от този вид е в предложеното изменение и допълнение на чл. 30, ал. 1 от НООР **Чл. 30, ал. 1.**„*За нарушения на разпоредбите на чл. 4, ал. 1, ал. 2, ал. 3, ал. 4, ал. 5 и ал. 9, и на чл. 7, ал. 5 на физическите лица се налага глоба в размер на 500 до 1000 лв., на юридическите лица и едноличните търговци – имуществена санкция, в размер от 3000 до 6000 лв*.“ |